CELEX: 62021TN0524
Language: et
Date: 2021-08-27 00:00:00
Title: Kohtuasi T-524/21: 27. augustil 2021 esitatud hagi – Saure versus komisjon

11.10.2021   
            
            
               ET
            
            
               Euroopa Liidu Teataja
            
            
               C 412/28
            
         
      27. augustil 2021 esitatud hagi – Saure versus komisjon
      (Kohtuasi T-524/21)
      (2021/C 412/31)
      Kohtumenetluse keel: saksa
      
         Pooled
      
      
         Hageja: Hans-Wilhelm Saure (Berliin, Saksamaa) (esindaja: advokaat C. Partsch)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 13. juuli 2021. aasta otsus jätta rahuldamata hageja taotlus tutvuda komisjoni dokumentidega ja edastada talle ärakirjad kogu kirjavahetusest, mida komisjon on alates 1. aprillist 2020 pidanud äriühinguga AstraZeneca plc või tema tütarühingutega, Saksamaa liidukantseleiga või Saksamaa terviseministeeriumiga äriühingu AstraZeneca plc või tema tütarühingute suhtes, ning mis puudutab eelkõige AstraZeneca plc pakutud COVID-19 vaktsiinide koguseid ja nende tarneaegu.
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide: hagejal on õigus tutvuda Euroopa Komisjoni vaidlusaluste dokumentidega vastavalt määruse (EÜ) nr 1049/2001 (1) artikli 2 lõikele 1. Komisjoni keeldumine rikub seda tingimust.
               
            
                  2.
               
               
                  Teine väide: määruse (EÜ) nr 1049/2001 artikli 4 lõike 2 teine taane ei takista vaidlusaluse teabega tutvumist. Selles sättes ette nähtud erandi kohaldamine on ajaliselt piiratud ja see kehtib vaid kohtumenetluse ja õigusnõustamise kohta. Belgias AstraZeneca vastu käimasolev menetlus nr 2021/48/C puudutab täiesti erinevaid asjaolusid ja on juba lõppenud 18. juuni 2021. aasta kohtuotsusega. Poolte võrdsuse põhimõtte ja hea õigusmõistmise põhimõtte kahjustamise eeldused ei ole samuti täidetud, kuna kõik menetlused, mida võidaks kahjustada on juba lõppenud.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).